Diari Oficial de la Generalitat Valenciana


Sumari del DOGV 7296, del 16-06-2014 (2014/5493)

ACORD de 6 de juny de 2014, del Consell, pel qual s'autoritza una transferència de crèdits del capítol 6 al capítol 7 en el programa 422.20, Ensenyança Primària, de la Conselleria d'Educació, Cultura i Esport, que implica la inclusió d'una línia de subvenció nominativa en el seu annex de transferències de capital, en el marc del Pla Educa3. Expedient 09.005/14-012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7296

Data del DOGV
:   16-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5493


Data del document
:   06-06-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 6 de juny de 2014, del Consell, pel qual s'autoritza una transferència de crèdits del capítol 6 al capítol 7 en el programa 422.20, Ensenyança Primària, de la Conselleria d'Educació, Cultura i Esport, que implica la inclusió d'una línia de subvenció nominativa en el seu annex de transferències de capital, en el marc del Pla Educa3. Expedient 09.005/14-012. [2014/5493]  
El Consell, en la reunió del dia 6 de juny de 2014, va adoptar l'acord següent:  
L'any 2008 es va posar en marxa el Pla Educa3, per a la creació de noves places d'Educació Infantil en l'etapa de 0 a 3 anys, i es varen subscriure convenis de col·laboració entre el Ministeri d'Educació i les comunitats autònomes que establien els mecanismes per al cofinançament al 50 per cent de places públiques en el cicle formatiu esmentat.  
  
En l'exercici 2011, una vegada aprovats per l'Acord del Consell de Ministres de 27 de maig de 2011 els criteris de distribució resultants per a l'aplicació del pla, es va subscriure el corresponent conveni en què s'establia una aportació del ministeri de 3.472.891 euros, i incloïa la relació d'escoles públiques a finançar, que havien d'estar en funcionament en el termini de dos anys. Les actuacions objecte del conveni s'executaven amb càrrec a la línia de subvenció T7434 «Ajudes infraestructures del primer cicle d'Educació Infantil (0 a 3)» de l'annex de transferències corrents del programa 422.20, Ensenyança Primària. En aplicació de l'Acord del Consell de Ministres de 27 de desembre de 2013, que va possibilitar sol·licitar la suspensió de la vigència dels convenis subscrits i la modificació del termini de les actuacions pendents, es va sol·licitar la suspensió del conveni, i actualment està prevista la firma d'una addenda, prorrogant les actuacions que s'hi recullen, que estendrà la seua vigència fins al 31 de desembre de 2014.  
  
Atés tot l'anterior i per a donar cobertura als compromisos adquirits, que no van arribar a obligar-se el passat exercici amb càrrec a l'esmentada línia T7434, en execució del conveni, la Conselleria d'Educació, Cultura i Esport en proposa la reobertura per mitjà d'una transferència de crèdits del capítol 6 al 7, en el programa 422.20.  
A l'efecte, i en virtut del que disposen els articles 18 i 19 de la Llei 6/2013, de 26 de desembre, de Pressupostos de la Generalitat per a l'exercici 2014, a proposta del conseller d'Hisenda i Administració Pública, el Consell   
  
  
ACORDA  
  
Primer  
S'autoritza la minoració de crèdit en l'aplicació 50.02.71.146.12.9, per import de 234.652,34 euros.  
  
Segon  
S'autoritza un augment de crèdit en l'aplicació 27.51.59.104.19.7 per import de 234.652,34 euros i la reobertura de la línia de subvenció nominativa distribuïda T7434, «Ajudes infraestructures del primer cicle d'Educació Infantil (0 a 3)», amb les mateixes dades descriptives de l'exercici 2013, per a donar cobertura a compromisos que hi restaven pendents, que corresponen als beneficiaris i els imports següents:  
  
Ajuntament Import  
Montroi 15.490,04  
Rótova 135.140,14  
Tavernes de la Valldigna 45.251,28  
Almenara 38.770,88  
Total 234.652,34  
  
  
València, 6 de juny de 2014  
  
El vicepresident i secretari del Consell,  
JOSÉ CÍSCAR BOLUFER